wickkiey/tamil-wikipedia-chunked huggingface dataset:
# களப்பிரர்

**களப்பிரர்** (*Kalabhra dynasty*) தென்னிந்தியாவை ஆண்ட அரசாளர்கள். இவர்கள் தமிழகத்தை ஏறக்குறைய பொ.ஊ. 250 – பொ.ஊ. 600 காலப்பகுதியில் ஆண்டார்கள் எனச் சொல்லப்படுகிறது. இவர்களின் தோற்றம், இவர்கள் யார் என்பது பற்றி தெளிவான தகவல்கள் இன்னும் இல்லை. எனினும் இவர்கள் காலத்தில் சைன சமயம், பௌத்த சமயம் தமிழகத்தில் சிறப்புற்று இருந்தது. இவர்கள் பாளி மொழியை ஆதரித்தாகவே தெரிகின்றது. எனினும், தமிழ் மொழியும் இலக்கியமும் வளர்ந்தது. இவர்களது ஆட்சிக் காலமும், இவர்களது கால தமிழ்ப் படைப்புகளும் பின்னர் வந்த சைவ அல்லது இந்து சமயத்தவர்களால் இருட்டடிப்பு செய்யப்பட்டுள்ளது. இவர்களது காலம் தமிழகத்தின் **இருண்ட காலம்** என்று இன்றுவரை ஒரு கருத்து பரவலாக்கப்பட்டுள்ளது. களப்பிரர் ஆட்சிக்காலத்தை, கலை-இலக்கிய நோக்கிலும், அரசியல் நோக்கிலும் இருண்ட காலம் என்பர்.
# களப்பிரர்

## வரலாற்றுச் சான்றுகள்

பொ.ஊ. நான்காம் நூற்றாண்டில் உறையூரில் வாழ்ந்த புத்ததத்தர் எனும் பௌத்தத் துறவி பாளி மொழியில் எழுதிய அபிதம்மாவதாரம் என்னும் நூலில் களப்பிர மன்னன் **அச்சுத விக்கிராந்தன்** பற்றிய ஒரு குறிப்புக் காணப்படுகின்றது. இந்த ஒன்று மட்டுமே களப்பிரரைப் பற்றி அறிய உதவும் சமகாலச் சான்று ஆகும்.
# களப்பிரர்

## இலக்கிய வளர்ச்சி

களப்பிரர் ஆட்சியில் பதினெண் கீழ்க்கணக்கு நூல்களுள் பழமொழி நானூறு, திரிகடுகம், நான்மணிக்கடிகை, சிறுபஞ்சமூலம், ஏலாதி, இன்னா நாற்பது, இனியவை நாற்பது, முதுமொழிக் காஞ்சி, ஆசாரக்கோவை, ஆகிய ஒன்பது நீதி நூல்களும், கார் நாற்பது, ஐந்திணை ஐம்பது, திணைமொழி ஐம்பது, ஐந்திணை எழுபது, திணைமாலை நூற்றைம்பது, கைந்நிலை ஆகிய ஆறு அகப்பொருள் நூல்களும், களவழி நாற்பது என்ற ஒரு புறப்பொருள் நூலும் மற்றும் முத்தொள்ளாயிரம் களப்பிரர் காலத்தில் தோன்றியவை ஆகும்.
# களப்பிரர்

## பெரியபுராணம் குறிப்பிடும் செய்திகள்

மதுரையில் வாழ்ந்தவர் மூர்த்தி நாயனார். மதுரையில் உள்ள சொக்கநாதர் கோயிலுக்குச் சந்தனக் காப்பு செய்வதற்கான சந்தனத்தை அரைத்து அவர் நாள்தோறும் வழங்கிவந்தார். இவரது திருப்பணிக்கு இடையூறு செய்தவர் அப்போது மதுரையை ஆண்ட மன்னன். அவன் சமண மதத்தைச் சேர்ந்தவன்.
இவர்கள் வடுகர், கருநாடர் இனத்தவர். தென்திசை நோக்கிப் படையெடுத்து வந்தனர்.
மதுரையை வென்று ஆளத் தொடங்கினர்.
மதுரை மக்கள் அடிமை ஆயினர்.
அப்போது மதுரையை ஆண்ட அரசன் **வடுகக் கருநாடர் மன்னன்** என்று குறிப்பிடப்பட்டுள்ளான்.  
இந்தக் குறிப்புகள் களப்பிரர் என்போர் கருநாடக வடுகர் என்றும், சமண சமயத்தவர் என்றும் காட்டுகின்றன. திருஞான சம்பந்தர் சமணர்களோடு போராடி வென்ற செய்தியும் இதனோடு ஒப்புநோக்கத் தக்கது.
# களப்பிரர்

## பெரியபுராணம் குறிப்பிடும் செய்திகள்

### கள்வர் கோமான்

வேங்கட நாட்டை ஆண்ட அரசன் புல்லி.
இவன் கள்வர் கோமான் எனக் குறிப்பிடப்படுகிறான்.
குல்லைப் பூ மாலை சூடியவர்கள் வடுகர். இவர்கள் நாட்டு எல்லைப் பகுதியில் உள்ளது கட்டி நாடு.
இவற்றை எண்ணிப்பார்க்கும்போது கள்வர் (**களவர்**) என்போர் களப்பாளர் ஆயினர் எனக் கொள்ளல் ஏற்புடைத்து.
# களப்பிரர்

## ஊகங்கள்

களப்பிரர் வரலாறு பற்றித் திடமாக அறிந்து கொள்வதற்கான விரிவான சான்றுகள் கிடைக்கவில்லை. இவர்களின் மூலம், வலிமை பெற்றதற்கான பின்னணிகள், தமிழகத்தினுள் படையெடுத்த காலம், அவர்கள் ஆரம்பத்தில் தோற்கடித்த மன்னர் பெயர்கள் என்பன மறைபொருளாகவே உள்ளன. எனினும், கிடைத்துள்ள சில கல்வெட்டுச் சான்றுகள், இலக்கியங்களில் ஆங்காங்கே காணப்படும் சில தகவல்கள் என்பவற்றின் அடிப்படையில் இவர்கள் தோற்றம் பற்றி வரலாற்றாய்வாளர்கள் சில ஊகங்களை வெளியிட்டுள்ளார்கள்.அவர்களுள் ஒருவனே அச்சுத களப்பாளன்(அச்சுத விக்கந்தக் களப்பாளன்). வலிமை பொருந்திய இவ்வரசன், போர் நடவடிக்கைகளில் ஈடுபட்டு தனது நாட்டின் எல்லையை விரிவடையச் செய்தான். யாப்பருங்கல விருத்தி என்னும் நூலில் இவனது படைகளின் போர் ஆற்றல் பற்றிய குறிப்புகள் காணப்படுகின்றன. களப்பிரர் காலகட்டத்தை அறிய மிகச்சிறந்த ஆவணங்கள் அக்காலகட்ட இலக்கிய நூல்களே. பதினெண் கீழ்க்கணக்கில் உள்ள நீதிநூல்கள் அக்காலகட்டத்தில் உருவானவையே.
# களப்பிரர்

## ஊகங்கள்

### இராசமாணிக்கனார் பார்வையில் களப்பிரர்

1. நாகார்ச்சுனரால் (பொ.ஊ. 3 ஆம் நூற்றாண்டு) பின்பற்றப்பட்டது மகாயான கருத்துகள். ஆனால், மணிமேகலை ஈனயான கருத்துகளை உடையது. அசோகர் காலத்திலேயே ஈனயான கருத்துகள் தமிழகத்தில் இருந்தாலும், மக்கள் தமிழரின் தொன்மையான ஆசீவகத்தையும் அதன் தொடர்ச்சியான சமணத்தையும் பின்பற்றியதால் பவுத்த மதக் கொள்கைகளை ஏற்கவில்லை, சங்கம் மருவிய காலத்தில் தான் ஏற்கின்றனர்.  
2. கிருதகோடி ஆசிரியரை குறிப்பிடும் மணிமேகலை பெரும்பாலும் பொ.ஊ. இரண்டாம் நூற்றாண்டிற்கு முன்பு எழுதப்பட்டிருக்க வேண்டும் என்பது கால ஆராய்ச்சி என்னும் தன் நூலில் சி. இராசமாணிக்கனார் முடிவு.  
3. கனிஷ்கர் பொ.ஊ. 78-இல் அரியணை ஏறுகிறார். இவர் காலத்தில் ஈனயானத்தில் இருந்து மகாயானம் உருவாகிறது.  
4. சங்க புலவர் மாமூலனார் பொ.ஊ.மு. 4-ஆம் நூற்றாண்டின் மத்தியில் பிறந்தவர் என்பது கல்வெட்டு குறிப்புகள், சங்க புலவர்களின் ஓலைச் சுவடிகள் போன்றவை மூலம் பல தமிழ் ஆர்வலர்களால் தற்காலத்தில் உறுதி படுத்தப்பட்டு உள்ளது.  
5. மாமூலனார் காலத்தின் மூலம், மணிமேகலை எழுதி முடிக்கப்பட்ட காலம் பொ.ஊ. முதல் நூற்றாண்டின் ஆரம்ப காலம் எனலாம். சி. இராசமாணிக்கனார் கணக்கீடும் இக்காலத்தையே வலியுறுத்துகிறது.  
6. களப்பிரர் என்பவர் வடுகர்களே (கன்னடர்) என்றும், தமிழ் அரசர்களோடு ஒன்று இணைந்தவர்கள் (அதாவது சங்க காலம் முடிவு பெற்ற பிறகு) என பேராசிரியரும் ஆராய்ச்சியாளருமான பத்மாவதி கூறியுள்ளார்.  
7. சிலப்பதிகாரமும் மணிமேகலையும் ஒரே காலத்தில் எழுதப்படவில்லை. பல வருடத்திற்கு முன்பே தமிழ் ஆர்வலர்கள், இவ்விரண்டு பெருங்காப்பியங்களை எழுதியவர்கள் வெவ்வேறு காலத்தில் வாழ்ந்தவர்கள் என்று விளக்கியுள்ளனர்.
# களப்பிரர்

## ஆட்சிப் பகுதிகள்

பாண்டியரின் ஆளுகைக்குட்பட்டிருந்த புதுக்கோட்டைப் பகுதியும் களப்பிரரின் ஆளுகைக்குட்பட்டு, தமிழகத்தின் பிற பகுதிகளைப் போன்றே வரலாற்று இருளில் சிக்கிக் கொண்டது. புதுக்கோட்டைப் பகுதியும் களப்பிரரின் ஆட்சியில் இருந்ததென்பதற்கு ஆதாரமாக, தமிழ்நாடு தொல்பொருளாய்வுத் துறையினர், புதுக்கோட்டை மாவட்டம் பொன்னமராவதிக்கு அருகிலுள்ள பூலாங்குறிச்சியில், இவர்களது கல்வெட்டுக்களைக் கண்டுபிடித்துள்ளனர். இக்கல்வெட்டின் காலம் பொ.ஊ. 442 எனக் கருதப்படுகிறது. கோச்சேந்தன் கூற்றன் என்னும் மன்னனது பெயரில் இக்கல்வெட்டு உள்ளது. ஒல்லையூர் கூற்றம், முத்தூற்றுக் கூற்றம் ஆகிய பகுதிகள் அவனது ஆளுகைக்குட்பட்டிருந்ததாக இக்கல்வெட்டுச் செய்தி கூறுகிறது. களப்பிரரைப் பற்றிய சில செய்திகளை ஆதார பூர்வமாக தெரிந்து கொள்ள துணைபுரியும் பூலாங்குறிச்சிக் கல்வெட்டு புதுக்கோட்டைக்கு அருகிலிருப்பதும் இப்பகுதியில் சில ஊர்ப் பெயர்கள் குறிப்பிடுவதும் தமிழக வரலாற்று ஆய்வுகளுக்கு பேருதவியாக இருக்கிறது.
# களப்பிரர்

## இனக்குழுமம்

சிலர் மேற்குக் கங்கர்களுக்கும், களப்பாளர்களுக்கும் தொடர்பு காட்ட முயன்றுள்ளனர். பிற்காலத்தில் வட தமிழகத்தில் குறுநில மன்னர்களாக இருந்த முத்தரையர் குலத்தவன் ஒருவன், கல்வெட்டொன்றில், களவன் கள்வன் எனக் குறித்திருப்பதைக் கொண்டு, களப்பிரர்களுக்கும் முத்தரையர்களுக்கும் தொடர்பு காண்பவர்களும் உள்ளனர். கர்நாடகத்தில் கிடைத்த கல்வெட்டுக்கள் சிலவற்றில் *கலிகுலன்*, *கலிதேவன்* போன்ற பெயர்க் குறிப்புகள் இடம்பெற்றுள்ளதாலும், களப்பிரர்களும் கலியரசர்கள் எனப்பட்டதற்குச் சான்றுகள் இருப்பதாலும் களப்பிரர் கர்நாடகத் தொடர்பு உள்ளவர்கள் என்ற கருத்தும் நிலவுகிறது. தமிழ்நாடும் மொழியும்என்ற நூலில் ஆசிரியர்பேரா.அ.திருமலைமுத்துசாமி அவர்கள், இன்று செந்தமிழ்நாட்டில் வாழும் கள்ளர் மரபினர் களப்பிரர் வழிவந்தோராவர் என மற்றுஞ்சிலர் கூறுகின்றனர் என்றும், தமிழ்நாட்டு வட எல்லை மலைத்தொடர்களில் வாழ்ந்த ஒருகள்ளர் கூட்டத்தினர் என்றும் குறிப்பிடுகிறார். இன்று (களப்)பறையர் என்று அழைக்கபடுபவர்களே அன்று களப்பிரர் எனப்பட்டனர் என கருதுவோரும் உண்டு. மேலும் இவர்கள் கோசர்கள் வழி வந்தவர் என்றும், உழவர்கள் வழி வந்தவர்கள் என்றும் கருத்துகள் நிலவுகிறது.(கலப்பையை கொண்டு உழுவதால் கலமர் என்ற பெயர் களமர் என்றாகி களப்பிரர் என்று மறுவியது பின்னர் களப்பறையர் என மாறியது)
# களப்பிரர்

## இனக்குழுமம்

### களப்பிரரும், களப்பாளரும்

தமிழகத்தின் வடக்கில் வேங்கடப்பகுதியில் வாழ்ந்த *களவர்* என்னும் இனத்தவரே *களப்பாளர்* எனச்சிலர் எண்ணுகிறார்கள். களப்பாளர், களந்தையாண்டார் பட்டங்களுடைய கள்ளர் மரபினர் தஞ்சாவூர் தென்னமாநாட்டில் வாழந்து வருகின்றனர். ஆனால் இருவரும் வேறு என்று கூறுவோரும் உள்ளனர். அதற்கு அவர்கள் பின்வரும் சான்றுகளையும் காட்டுகின்றனர்.  
1. களவர் என்றும், களமர் என்றும் குறிப்பிடப்படுவோர் களத்தில் விளைச்சல் காணும் உழவர்.
1. வேங்கடப் பகுதியில் வாழ்ந்தவர் கள்வர்.
1. களப்பாளர் பண்டைய தமிழ்க்குடி சைவ மரபு.
1. களப்பிரர் அன்னிய நாட்டினர். அன்னிய மொழியினர். அன்னிய மதத்தினர். (சைனம்).
# களப்பிரர்

## மொழி

களப்பிரர்களின் மொழிக் கொள்கைகள் பற்றி தெளிவான தகவல்கள் கிடைக்கவில்லை. "அவர்கள் வெளியிட்டுள்ள காசுகளில் ஒரு பக்கத்தில் பிராகிருதமொழியிலும் மறுபக்கம் தமிழிலும் பெயர் பொறித்துள்ளனர் என்பதனால், களப்பிரர்கள் ஒருவகையான பிராகிருதத்தையே தங்களது பரிமாற்ற மொழியாகப் பயன்படுத்தியிருக்கலாம்." அதே வேளை இக்காலத்தில் தமிழ் மொழி தேக்கம் அடையவில்லை என்றாலும் அவர்கள் தமிழுக்கு ஆக்கம் அளித்தாகவும் தெரியவில்லை என்று மயிலை சீனி. வேங்கடசாமி கூறுகிறார். வரலாற்றாளர் அலைசு ஜஸ்டினா தினகரன் அவர்கள் இந்து சைவர்கள், சைனர் அல்லது பௌத்த சமயத்தினராக இவர்கள் இருந்திருக்கலாம் என்று கூறுகிறார்.  
காவேரிப்பட்டினத்திலிருந்து ஆண்ட பிற்கால களப்பிரர்கள் முருகனை வழிபட்டதாக அறியப்படுகிறது. ஐந்தாம் நூற்றாண்டில் வெளியிடப்பட்ட தங்களது காசுகளில் மயிலில் அமர்ந்த முருகனின் படிமத்தை பொறித்திருந்தார்கள்.
# களப்பிரர்

## மேலும் பார்க்க

- அச்சுதக் களப்பாளன்
- களப்பிரர் ஆட்சியில் தமிழகம் (நூல்)
- ஏ.பி. வள்ளிநாயகம்
# களப்பிரர்

## உசாத்துணைகள்

- **களப்பிரர்**, [[நடன காசிநாதன்], பதிவாளர், தமிழ்நாடு தொல்லியல் துறை]
- *The Kalabhras in the Pandiya Country and Their Impact on the Life and Letters There,* By M. Arunachalam, Published by University of Madras, 1979
- பண்டைத்தடயம், பகுதி- **கோசர் தான் களப்பிரரோ** மணிவாசகர் பதிப்பகம், நடன காசிநாதன், மா.சந்திரமூர்த்தி.டிசம்பர் 2005.
# சிலேடை

ஒரு சொல் அல்லது தொடர்ச்சொல் பல பொருள் படும்படி அமைவது **சிலேடை** எனப்படும். மொழிக்கு உரிய அணிகளுள் இதுவும் ஒன்று. செய்யுள்களிலும், உரை நடையிலும், மேடைப் பேச்சுக்களிலும், சிலேடைகள் பயன்படுத்தப்படுகின்றன. சில அறிஞர்கள் சாதாரணமாக மற்றவர்களுடன் பேசிக்கொண்டிருக்கும் போது கூடச் சிலேடையாகப் பேசுவதுண்டு. தமிழிலும் பல பிற மொழிகளிலும் சிலேடைப் பயன்பாடு காணப்படுகின்றது.
# சிலேடை

## தண்டியலங்கார ஆதாரம்

12ஆம் நூற்றாண்டில் எழுதப்பட்டதாகக் கருதப்படும் தண்டியலங்காரம் சிலேடையணியைக் கீழ்வருமாறு விளக்குகிறது:  
"ஒருவகைச் சொற்றொடர் பலபொருட் பெற்றி  
தெரிதர வருவது சிலேடை யாகும்"  
"அதுவே,
செம்மொழி பிரிமொழி யெனவிரு திறப்படும்"  
"ஒருவினை பலவினை முரண்வினை நியமம்  
நியம விலக்கு விரோதம் அவிரோதம்  
எனவெழு வகையினும் இயலும் என்ப"
# சிலேடை

## சிலேடையின் வகைகள்

தொடர்ச் சொல் பலபொருள் வெளிப்படுத்தும் விதத்தின் அடிப்படையில், சிலேடை இரண்டு வகைப்படும். அவை,  
1. செம்மொழிச் சிலேடை
1. பிரிமொழிச் சிலேடை  
என்பனவாகும். *செம்மொழிச் சிலேடை* என்பது, தொடர்ச் சொற்கள் ஒரே விதமாக இருந்து கொண்டே பலபொருள் தருவதாகும். நண்பர் வீட்டுக்குச் சென்றிருந்த கி. வா. ஜெகந்நாதன் அவர்களுக்குக் கொடுத்த பாலிலே இறந்த எறும்பு மிதப்பதைக் கண்டு,  
: *சீனிவாசன் பாற்கடலில் துயில் கொள்கிறான்*  
என்றாராம். இத்தொடர் எவ்விதமான மாற்றமும் இன்றியே இரண்டு விதமாகப் பொருள் தரக்கூடியது. ஒருவகையில், சீனியில் (சர்க்கரையில்) வாசம் செய்யும் எறும்பு பாலில் இறந்து மிதக்கிறது எனவும், இன்னொரு வகையில், சீனிவாசனாகிய விஷ்ணு பகவான் பாற்கடலில் துயில் கொள்கிறார் எனவும் பொருள்படுகின்றது. இங்கே, தொடர்சொல் எவ்வித மாற்றத்துக்கு உள்ளாகாமலேயே இரு பொருள் தருவதால் இது **செம்மொழிச் சிலேடை** ஆகும்.  
ஒரு வகையில் பொருள்தரும் தொடர்ச் சொல், வேறு வகையில் பிரித்து எழுதும்போது வேறு பொருள் தருமாயின் அது **பிரிமொழிச் சிலேடை** எனப்படும்.
# சிலேடை

## துணுக்கு

ஒரு சிலேடைச் சிறுவன் அவன். அன்று அந்திசாய்ந்த நேரம். மின்சாரம் தடைப்பட்டுவிட்டது. வீட்டாரின் நச்சரிப்பினால் மண்ணெய் வாங்கிவர, அருகிருந்த கடைக்குச் சென்றான். அங்கு கடைச்சொந்தக்காரனிடம், ஐயா, “கொஞ்சலாம்பெண்ணை தாருங்கள்“ என்றான். கடைக்காரன் மண்ணெய் கொடுக்க குவளையைக் கேட்டான். சிறுவன் மீண்டும் மீண்டும் அதனையே சொல்லிக் கொண்டிருந்தான். கடைசியில் கடைக்காரன் சீறிப்பாய, அவன் அமைதியாய் “மண்ணெய்யும் தாருங்கள், கொஞ்சலாம் பெண்ணையும் தாருங்கள்“ என்று போட்டானே ஒருபோடு.  
- லாம்பெண்ணை என்பது மண்ணெய்யைக் குறிக்கும் பேச்சுவழக்குச் சொல்லென்க.
# சிலேடை

## எடுத்துக்காட்டுகள்

### ஒரு வசனத்தில் சிலேடை

*சென்னை வரவேற்கிறது* என்பதை ஆம், *சென்னை வர வேர்க்கிறது* (வியர்க்கிறது என்பதன் பேச்சு வழக்கு) என்று சிலேடை மூலம் பகடியாகச் சொல்லலாம்.
# சிலேடை

## எடுத்துக்காட்டுகள்

### காளமேகப் புலவரின் பாடல் ஒன்று

<poem>
**வெங்காயம் சுக்கானால்**
**வெந்தயத்தால் ஆவதென்ன**
**இங்கார் சுமந்திருப்பார் இச்சரக்கை**
**மங்காத, சீரகத்தை தந்தீரேல்**
**வேண்டேன் பெருங்காயம்**
**வேரகத்துச் செட்டியாரே**
</poem>  
இந்தப் பாடலை நேரடியாகப் பொருள் கொண்டால்: ஒரு பலசரக்குக் கடைக்காரரான வேரகம் எனப்படும் செட்டியாரைப் பார்த்துச் சொல்வதுபோல் இருக்கிறது.  
வேரகச் செட்டியாரே!  
சமிபாடின்மையைப் போக்க வெங்காயம், வெந்தயம், பெருங்காயம் முதலியவைகளை இட்டு குழம்பு தயாரிப்பார்கள். இதில் வாங்கி வந்த வெங்காயமானது சுக்கைபோன்று உலர்ந்துபோய் விடுமாயின், வெந்தயம் இருந்தும் எந்தப் பலனும் இல்லை. எனவே அந்த சரக்குப் பொருட்கள் இருப்பதில் எந்தப் பயனும் இல்லை. இவைகளால் கிடைக்கப்பெறும் பயனை சீரகத்தில் செய்யப்படும் இரசம் மூலம் பெறலாம். மேலும் சீரகமும் கெட்டுப்போகாத பொருளாகவே இருக்கிறது. எனவே சீரகத்தை எனக்குத் தந்தால், பெருங்காயம் எனக்குத் தேவையில்லை.  
ஆனால், இந்தப் பாடலினுள் சிலேடையாக ஆழமான பொருளைப் புகுத்தியுள்ளனர். அந்தப் பொருளை இப்போது பார்ப்போம். இது திருவேரகம் என்று அழைக்கப்படும் ஆறுபடை வீடுகளில் ஒன்றான சுவாமிமலையில் குடிகொண்டிருக்கும் இறைவனை நோக்கிச் சொல்வதாக வரும்.  
வேரகத்துச் செட்டியாரே என்பது திருவேரகத்தில் வீற்றிருக்கும் பெருமானே!  
- வெங்காயம் என்பதில், காயம் என்பது உடம்பு, எனவே, வெங்காயம் என்பது வெறுமையான காயம், அதாவது, வெறுமையான இந்த உடம்பு,
- சுக்கானால், அதாவது சுக்கைப்போல வாடி வதங்கிப் போனால்,
- வெந்தயத்தால் ஆவதென்ன? வெந்த அயம் என்பது உயிர் தரிப்பதற்காக உண்ணப்படும் அயச் செந்தூரம் என்ற பொருளில் வரலாம் எனக் கூறப்படுகின்றது. எனவே உடம்பு கெட்டுப் போனால் உயிரைத் தக்க வைத்துக் கொள்ளும் இந்த அயச் செந்தூரத்தால் என்ன பயன்?
- இங்கார் சுமந்திருப்பார் இச்சரக்கை, அதாவது, அதன் பிறகு யார் இந்த உடலைச் சுமந்து கொண்டு இருக்க விரும்புவார்கள்?
- சீரகத்தைத் தந்தீரேல் என்பதில் சீர் + அகம், அதாவது சிறந்த மனத்தை அல்லது சிறந்த வீட்டை, அல்லது வீடுபேற்றைத் தருவீரேயானால்,
- வேண்டேன் பெருங்காயம், பெருங்காயம் என்பது பெரிய + காயம், அல்லது பெரிய உடம்பு, அதாவது, மீண்டும் மீண்டும் பிறந்து வினையினால் அவதிப்படும் இந்த பெரிய உடம்பைக் கேட்க மாட்டேன்..  
என்று பொருள்படுகின்றது.
# சிலேடை

## எடுத்துக்காட்டுகள்

### யாழ்ப்பாணத்தின் ஊர்ப் பெயர்களைக் கொண்ட ஒரு சிலேடை

யாழ்ப்பாணத்திலுள்ள மாவட்டத்தின் ஊர் பெயர்களை வைத்து வரும் கவிதை வடிவிலான சிலேடை. இங்கே உள்ள ஊர்ப் பெயர்களில், வேறு அர்த்தம் பொதிந்திருக்கும். இதை எழுதியவர் சுன்னாகம் முத்துக்குமாரசாமி கவிராயர்.மாவிட்டபுரம் வேட்டைத் திருவிழாவின்போது இருபாலைச் சேனாதிராயர் கேட்டதற்கிணங்க உடனடியாக அதே இடத்தில் பாடியதாகும்.  
முடிவிலாதுறை **சுன்னாகத்தான்** வழி  
முந்தித் **தாவடி** **கொக்குவில்** மீது வந்தடைய  
ஓர் பெண் **கொடிகாமத்தாள்** அசைந்து  
**ஆனைக் கோட்டை** வழி  
கட்டுடை விட்டாள்  
**உடுவிலான்** வர  
**பன்னாலையான்** மிக உருத்தனன்  
கடம்புற்ற **மல்லாகத்தில்**  
இடை விடாது எனை அணையென  
**பலாலி** கண் சோர வந்தாள்  
ஓர் **இளவாலை**யே  
- முடிவிலாதுறை சுன்னாகத்தான் வழி
1. முடிவிலாதுறை = முடிவற்று உறைந்திருக்கும், அல்லது குடி கொண்டிருக்கும்
1. சுன்னாகம் = சுன் + நாகத்தான் = வெள்ளை மலை (இமய மலை = கைலயங்கிரி)
1. வழி = வழியில் வந்தவன்  
இமயமலையில் முடிவிலாது குடி கொண்டிருப்பவனது வழியில் வந்தவனாகிய முருகன்,  
- முந்தித் தாவடி கொக்குவில் மீது வந்தடைய
1. முந்தித் தாவடி = முன்னே தாவி வரும்
1. கொக்குவில் மீது வந்தடைய  
முன்னே தாவி வரும் குதிரையின் மீதேறி வந்து சேர, (மாவிட்டபுரத்தில் வீற்றிருக்கும் முருகன் குதிரையில் வருவாராம்).....  
- கொடிகாமத்தாள் ஆனைக்கோட்டை வழி கட்டுடை விட்டாள்
1. கொடி + காமத்தாள் = கொடி போன்றை இடையுடைய + ஆசை கொண்டவள்
1. ஆனைக் கோட்டை வழி = பெரிய கோட்டை போன்ற மார்பகம் வழி
1. கட்டுடை விட்டாள் = கண்ணீர் கட்டுடைந்து வழிய நின்றாள்  
மிகுந்த ஆசை கொண்ட, கொடிபோன்ற இடை உடைய பெண் கண்ணீரை, தன் பெரிய மார்பகங்களின் வழியாக கட்டுடைந்து சிதற விட்ட வண்ணம் சொல்கிறாள்......  
- உடுவிலான் வர பன்னாலையான் மிக உருத்தனன்
1. உடு = நட்சத்திரம் /நிலவு
1. பன்னாலை = கரும்பு
1. உருத்தனன் = தொல்லை கொடுத்தான்  
நட்சத்திரம் / நிலவு வரும் நேரத்தில் கரும்பு வில்லையுடைய மன்மதன் மிகுந்த தொல்லை கொடுக்கிறான்,  
- கடம்புற்ற மல்லாகத்தில் இடைவிடாது எனை அணையென
1. கடம்புற்ற = கடம்பு எனும் பூக்களாலான
1. மல்லாகத்தில் = மார்பகத்தில்
1. இடை விடாது = இடைவெளியெதுவுமில்லாது
1. எனை அணையென = என்னை அணைத்துக் கொள்ளென்று  
கடம்பு பூக்களாலான மாலையணிந்த உனது மார்பகத்தில், இடைவெளி எதுவுமில்லாமல் என்னை அணைத்துக் கொள்ளென்று,  
- பலாலி கண் சோர வந்தாள் ஓர் இளவாலையே
1. பலாலி கண் = பல + ஆலி = பல கண்ணீர்த் துளிகள்
1. சோர = சொரிந்து
1. இளவாலை = இளம் வயதுடைய வாலைப் பெண் = குமரிப் பெண்  
பல கண்ணீர்த் துளிகளை சொரிந்த வண்ணம் இறைஞ்சி நிற்கிறாள் அந்த இளம் வயதுள்ள குமரிப் பெண்.  
முழுமையான அர்த்தம்:
இமயமலையில் முடிவிலாது குடி கொண்டிருப்பவனது வழியில் வந்தவனாகிய முருகன், முன்னே தாவி வரும் குதிரையின் மீதேறி வந்து சேர, மிகுந்த ஆசை கொண்ட, கொடிபோன்ற இடை உடைய பெண் கண்ணீரை, தன் பெரிய மார்பகங்களின் வழியாக கட்டுடைந்து சிதற விட்ட வண்ணம் சொல்கிறாள்...... "நட்சத்திரம் / நிலவு வரும் நேரத்தில் கரும்பு வில்லையுடைய மன்மதன் மிகுந்த தொல்லை கொடுக்கிறான், கடம்பு பூக்களாலான மாலையணிந்த உனது மார்பகத்தில், இடைவெளி எதுவுமில்லாமல் என்னை அணைத்துக் கொள்" என்று, பல கண்ணீர்த் துளிகளை சொரிந்த வண்ணம் இறைஞ்சி நிற்கிறாள் அந்த இளம் வயதுள்ள குமரிப் பெண்.
# சிலேடை

## இஸ்லாத்தில் சிலேடை

முகம்மது நபியின் தோற்றத்துக்கு முன்னர் அரபிகள் சிலேடையாகப் பேசுவதை உயர்வாகக் கருதியும் அதைத் தங்களது மொழிப் புலமை என்று கருதியும் வந்தனர். அவர்கள் நல்ல பொருளும் தீய பொருளும் கலந்து பேசி வந்தனர். யூதர்களும் அவ்வாறே சிலேடையாகப் பேசுவோராக இருந்தனர். ஒருவரை மேன்மையாகப் பேசுவது போலும் இழிவாக்குவதை மறைத்தும் பேசுவதை வழக்கமாகக் கொண்டிருந்தனர். தெளிவான பொருள் கொண்டு பேசுவதையே இஸ்லாம் ஆதரிக்கிறது. எனவே, சிலேடையாகப் பேசுவதை இஸ்லாம் தடை செய்தது.
# தனிமங்களின் எண் பட்டியல்
| 83 | பிஸ்மத் | Bi | 6, 15 | 208.98040(1) | 9.80 | 271.4 | 1560 | 1540 | Geoffroy |
| 84 | பொலோனியம் | Po | 6, 16 | [208.9824] | 9.20 | 254 | 962 | 1898 | Marie and பியேர் கியூரி |
| 85 | அஸ்ட்டேட்டைன் | At | 6, 17 | [209.9871] | 302 | 337 | 1940 | Corson and MacKenzie |  |
| 86 | ரேடான் | Rn | 6, 18 | [222.0176] | 9.23 g/l | -71 | -61.8 | 1900 | Dorn |
| 87 | பிரான்சியம் | Fr | 7, 1 | [223.0197] | 27 | 677 | 1939 | Perey |  |
| 88 | ரேடியம் | Ra | 7, 2 | [226.0254] | 5.50 | 700 | 1140 | 1898 | Marie and பியேர் கியூரி |
| 89 | ஆக்டினியம் | Ac | 7 | [227.0278] | 10.07 | 1047 | 3197 | 1899 | Debierne |
| 90 | தோரியம் | Th | 7 | 232.03806(2) | 11.72 | 1750 | 4787 | 1829 | Berzelius |
| 91 | புரோட்டாக்டினியம் | Pa | 7 | 231.03588(2) | 15.37 | 1554 | 4030 | 1917 | Soddy, Cranston and Hahn |
| 92 | யுரேனியம் | U | 7 | 238.02891(3) | 18.97 | 1132.4 | 3818 | 1789 | Klaproth |
| 93 | நெப்டூனியம் | Np | 7 | [237.0482] | 20.48 | 640 | 3902 | 1940 | McMillan and Abelson |
| 94 | புளூட்டோனியம் | Pu | 7 | [244.0642] | 19.74 | 641 | 3327 | 1940 | சீபோர்கு |
| 95 | அமெரிசியம் | Am | 7 | [243.0614] | 13.67 | 994 | 2607 | 1944 | சீபோர்கு |
| 96 | கியூரியம் | Cm | 7 | [247.0703] | 13.51 | 1340 | 1944 | சீபோர்கு |  |
| 97 | பெர்க்கிலியம் | Bk | 7 | [247.0703] | 13.25 | 986 | 1949 | சீபோர்கு |  |
| 98 | கலிபோர்னியம் | Cf | 7 | [251.0796] | 15.1 | 900 | 1950 | சீபோர்கு |  |
| 99 | ஐன்ஸ்டினியம் | Es | 7 | [252.0829] | 860 | 1952 | சீபோர்கு |  |  |
| 100 | ஃவெர்மியம் | Fm | 7 | [257.0951] | 1952 | சீபோர்கு |  |  |  |
| 101 | மெண்டலீவியம்Mendelevium | Md | 7 | [258.0986] | 1955 | சீபோர்கு |  |  |  |
| 102 | னொபிலியம் | No | 7 | [259.1009] | 1958 | சீபோர்கு |  |  |  |
| 103 | லாரன்சியம் | Lr | 7, 3 | [260.1053] | 1961 | கியோர்சோ |  |  |  |
| 104 | ரதர்ஃவோர்டியம் | Rf | 7, 4 | [261.1087] | 1964/69 | ஃவிளெரோவ் |  |  |  |
| 105 | டூப்னியம் | Db | 7, 5 | [262.1138] | 1967/70 | ஃவிளெரோவ் |  |  |  |
| 106 | சீபோர்கியம் | Sg | 7, 6 | [263.1182] | 1974 | ஃவிளெரோவ் |  |  |  |
| 107 | போஃறியம் | Bh | 7, 7 | [262.1229] | 1976 | Oganessian |  |  |  |
| 108 | ஹாஸ்சியம் | Hs | 7, 8 | [265] | 1984 | GSI (*) |  |  |  |
| 109 | மைட்னேரியம் | Mt | 7, 9 | [266] | 1982 | GSI |  |  |  |
| 110 | டார்ம்ஸ்டாட்டியம் | Ds | 7, 10 | [269] | 1994 | GSI |  |  |  |
| 111 | ரோண்ட்டஜெனியம் | Rg | 7, 11 | [272] | 1994 | GSI |  |  |  |
| 112 | உனுன்பியம் | Uub | 7, 12 | [285] | 1996 | GSI |  |  |  |
| 113 | உனுன்றியம் | Uut | 7, 13 | [284] | 2004 | JINR (*), LLNL (*) |  |  |  |
| 114 | உனுன்குவாடியம் | Uuq | 7, 14 | [289] | 1999 | JINR |  |  |  |
| 115 | உனுன்பெண்ட்டியம் | Uup | 7, 15 | [288] | 2004 | JINR, LLNL |  |  |  |
| 116 | உனுன்ஹெக்ஸியம் | Uuh | 7, 16 | [292] | 1999 | LBNL (*) |  |  |  |
| 117 | உனுன்செப்டியம் | Uus | 7, 17 | undiscovered |  |  |  |  |  |
| 118 | உனுனாக்டியம் | Uuo | 7, 18 | undiscovered | } |  |  |  |  |
# தனிமங்களின் எண் பட்டியல்

## Acronyms

- GSI, Gesellschaft für Schwerionenforschung (Society for Heavy Ion Research), Wixhausen, Darmstadt, Germany
- JINR, Joint Institute for Nuclear Research (Объединённый институт ядерных исследований), Dubna, Moscow Oblast, Russia
- LLNL, நாட்டு லாரன்ஸ் லிவர்மோர் ஆய்வகம்(Lawrence Livermore National Laboratory, லிவர்மோர், கலிபோர்னியா, அ.கூ.நா
- LBNL, நாட்டு லாரன்ஸ் லிவர்மோர் ஆய்வகம்(Lawrence Livermore National Laboratory, பெர்க்கிலி, கலிபோர்னியா, அ.கூ.நா,
# தனிமங்களின் எண் பட்டியல்

## Notes

- The element does not have any stable nuclides, and a value in brackets, e.g. [209], indicates the mass number of the longest-lived isotope of the element or characteristic isotopic composition.
- The isotopic composition of this element varies in some geological specimens, and the variation may exceed the uncertainty stated in the table.
- The isotopic composition of the element can vary in commercial materials, which can cause the atomic weight to deviate significantly from the given value.
- The isotopic composition varies in terrestrial material such that a more precise atomic weight can not be given.
- The atomic weight of commercial Lithium can vary between 6.939 and 6.996—analysis of the specific material is necessary to find a more accurate value.  
- Atomic Weights of the Elements 2001, Pure Appl. Chem. 75(8), 1107–1122, 2003. Retrieved ஜூன் 30, 2005. Atomic weights of elements with atomic numbers from 1-109 taken from this source.
- IUPAC Standard Atomic Weights Revised (2005).
- WebElements Periodic Table. Retrieved ஜூன் 30, 2005. Atomic weights of elements with atomic numbers 110-116 taken from this source.  
ar:قائمة عناصر (عدد ذري)
cy:Rhestr elfennau yn nhrefn eu rhif
de:Liste der chemischen Elemente nach der Ordnungszahl
ga:Liosta na ndúl de réir uimhreach adamhaigh
hu:Kémiai elemek listája rendszám szerint
ja:元素の番号順一覧
ko:원자번호 순 원소 목록
mk:Хемиските елементи наредени според атомскиот број
nl:Lijst van elementen op nummer
pt:Lista de elementos por número atómico
sl:Seznam elementov po atomskem številu
sv:Lista över grundämnen efter atomnummer
th:รายชื่อของธาตุตามเลขอะตอม
zh-min-nan:Goân-sò· ê pió
zh-yue:元素序數列表
# செய்வினை (சடங்கு)

**செய்வினை** என்பது பழங்காலந்தொட்டு இலங்கை,கேரளா மற்றும் உலகின் பல பாகங்களிலும் ஒரு மனித சக்தியினை இன்னொருவரின் பூசை முறையினால் கட்டுப்படுத்தப்படும் செயலாக அழைக்கப்படுகின்றது. இதன் தோற்றம் மற்றும் இதனைச் சார்ந்த நிகழ்வுகள் பலராலும் இன்றளவும் உண்மையென ஏற்றுக்கொள்ள முடியாத நிலையாகவே உள்ளது. இச்செய்வினை செய்யும் முறையினைப் பலர் உணமையெனவும் சிலர் செய்வினையை ஒரு மூட நம்பிக்கை எனவும் கூறுவர். இருப்பினும் செய்வினை எனப்படுவது மனிதர் ஒருவரின் சாதகக் குறிப்பின்படி அவருக்குப் பகையாக உள்ள கோள்களிற்குப் பலமுறைகள் பூசை செய்வதால் ஏற்படும் பின் விளைவுகளே ஆகும்.
# செப்டம்பர் 30

## பிறப்புகள்

- 1207 &ndash; ரூமி, பாரசீகக் கவிஞர் (இ. 1273)
- 1550 &ndash; மைக்கேல் மேசுட்லின், செருமானிய வானியலாளர், கணிதவியலாளர் (இ. 1631)
- 1864 &ndash; சுவாமி அகண்டானந்தர், சுவாமி இராமகிருஷ்ணரின் சீடர் (இ. 1937)
- 1870 &ndash; சான் பத்தீட்டு பெரென், நோபல் பரிசு பெற்ற பிரான்சிய-அமெரிக்க இயற்பியலாளர் (இ. 1942)
- 1900 &ndash; எம். சி. சாக்ளா, இந்திய உயர் நீதிமன்ற நீதிபதி (இ. 1981)
- 1913 &ndash; ஆர். ராமநாதன் செட்டியார், தமிழக அரசியல்வாதி, தொழிலதிபர் (இ. 1995)
- 1922 &ndash; இருசிகேசு முகர்ச்சி, இந்தியத் திரைப்பட இயக்குநர், தயாரிப்பாளர் (இ. 2006)
- 1928 &ndash; எலீ வீசல், அமைதிக்கான நோபல் பரிசு பெற்ற உருமேனிய-அமெரிக்க எழுத்தாளர் (இ. 2016)
- 1931 &ndash; எம். ஏ. எம். ராமசாமி, தமிழகத் தொழிலதிபர், அரசியல்வாதி (இ. 2015)
- 1941 &ndash; கமலேஷ் சர்மா, பொதுநலவாய நாடுகளின் 5வது பொதுச் செயலாளர்
- 1964 &ndash; மோனிக்கா பெலூச்சி, இத்தாலிய நடிகை
- 1966 &ndash; சங்கர் பாலசுப்பிரமணியன், இந்திய-பிரித்தானிய வேதியியலாளர்
- 1980 &ndash; மார்டினா ஹிங்கிஸ், சுவிட்சர்லாந்து டென்னிசு வீராங்கனை
- 1986 &ndash; ஒலிவியர் ஜிரூட், பிரான்சியக் கால்பந்தாட்ட வீரர்
- 1986 &ndash; மார்ட்டின் கப்டில், நியூசிலாந்து துடுப்பாட்ட வீரர்
# செப்டம்பர் 30

## இறப்புகள்

- 420 &ndash; ஜெரோம், உரோமானியப் புனிதர் (பி. 347)
- 1897 &ndash; லிசியே நகரின் தெரேசா, பிரான்சியப் புனிதர் (பி. 1873)
- 1974 &ndash; இராய. சொக்கலிங்கம், தமிழறிஞர், கவிஞர் (பி. 1898)
- 1985 &ndash; சார்லஸ் ரிக்டர், அமெரிக்க இயற்பியலாளர் (பி. 1900)
- 2001 &ndash; மாதவ்ராவ் சிந்தியா, இந்திய, மத்தியப் பிரதேச அரசியல்வாதி (பி. 1945)
- 2004 &ndash; காமினி பொன்சேகா, சிங்கள நடிகர், இயக்குநர், அரசியல்வாதி (பி. 1936)
- 2008 &ndash; ஜோசுவா பெஞ்சமின் ஜெயரத்தினம், சிங்கப்பூர் அரசியல்வாதி (பி. 1926)
- 2010 &ndash; சந்திரபோஸ், தமிழ்த் திரைப்பட இசையமைப்பாளர், பாடகர், நடிகர்
- 2011 &ndash; ரால்ஃப் ஸ்டைன்மன், நோபல் பரிசு பெற்ற கனடிய-அமெரிக்க மருத்துவர் (பி. 1943)
- 2015 &ndash; கு. திருப்பதி, தமிழக அரசியல்வாதி (பி. 1930)
# செப்டம்பர் 30

## சிறப்பு நாள்

- விடுதலை நாள் (போட்சுவானா, ஐக்கிய இராச்சியத்திடம் இருந்து, 1966)
- பன்னாட்டு மொழிபெயர்ப்பு நாள்
# ஓஷோ

**ஓஷோ** ( பகவான் ஸ்ரீ ரஜ்னீஷ் சந்திர மோகன் ஜெயின் ) 11 டிசம்பர் 1931 இல் மத்திய பிரதேசத்தில் உள்ள குச்வாடா என்ற சிற்றூரில் பிறந்தார். குச்வாடா ஓஷோவுடைய தாய் வழி தாத்தா, பாட்டி வாழ்ந்து வந்த ஊர். முதல் ஏழு வருடங்கள் அங்கேதான் வளர்ந்தார். ஓஷோவுடைய பெற்றோர்கள் கடர்வாடாவில் வசித்து வந்தார்கள். தாத்தா இறந்த பிறகு பாட்டியுடன் கடர்வாடா வந்து விட்டார்.  
ஓஷோவுடைய இயர்பெயர் ரஜ்னீஷ் சந்திர மோகன். சிறு வயதிலிருந்தே தியானத்தில் ஈடுபட்ட ஓஷோ தன்னுடைய இருபத்து ஒன்றாவது வயதில் அதாவது 1953 மார்ச் 21 இல் ஞானம் அடைந்தார். கிழக்கில் ஞானமடைதல் என்பது முழுமையான தன்னுணர்வு அல்லது விழிப்புணர்வு நிலை என்பதை குறிப்பிடுவதாகும் கெளதமபுத்தர், கபீர், இரமணர் மற்றும் பலர் இப்படி ஞானம் அடைந்தவர்களாவர்.
# ஓஷோ

## ஓஷோ-பெயர்க்காரணம்

வில்லியம் ஜேம்ஸ் குறிப்பிட்ட 'ஓஷியானிக்' என்ற சொல்லிருந்து தம் பெயர் உருவானதாக ஓஷோ குறிப்பிட்டுள்ளார். ஓஷியானிக் என்றால் கடலில் கரைந்து போவது எனப் பொருள். இச்சொல் அனுபவத்தை குறிக்கிறது. ஆனால், அனுபவிப்பவரை குறிக்கவில்லை. எனவே, 'ஓஷோ' என்ற சொல்லை உருவாக்கியதாக ஓஷோ கூறுகிறார். கீழைநாடுகளில் இதன் பொருள் 'வானம் பூச்சொரிந்து ஆசீர்வதிக்கப்பட்ட மனிதன்' என்பதாகும். (ஓஷோ பற்றிய பல புத்தகங்களிலும் கண்ணதாசன் பதிப்பகம் முகப்பில் வெளியிடுகின்ற முன்பக்க உரை)
# ஓஷோ

## கல்வி

1956 ல் ஓஷோ தத்துவயியலில் முதல் வகுப்பு சிறப்பு நிலை தேர்ச்சி பெற்று, சாகர் பல்கலைகழகத்திடமிருந்து முதுகலை பட்டம் பெறுகிறார். அவர் தனது பட்ட படிப்பில் அகில இந்திய அளவில் தங்கப்பதக்கம் பெற்ற மாணவனாவார்.  
1957 ல் ரெய்ப்பூரில் உள்ள சமஸ்கிருத கல்லூரியில் ஓஷோ பேராசிரியராக நியமனம் பெறுகிறார். 1958 ல் ஜபல்பூரில் உள்ள பல்கலைகழகத்தில் தத்துவ பேராசிரியராக நியமனம் பெற்ற ஓஷோ 1966 வரை அங்கேயே கல்வி கற்பிக்கிறார்.  
1966 ல் ஒன்பது வருட பேராசிரியர் வேலையை விடுத்து, மனித குலத்தின் விழிப்புணர்வை உயர்த்துவதற்காக தன்னை முழுமையாக அர்ப்பணித்துக் கொள்கிறார். 1970 ஏப்ரல் மாதம் 14ந் தேதி அவர் தனது ஒப்புயர்வற்ற தியான பயிற்சியான டைனமிக் தியானத்தை அறிமுகம் செய்கிறார்.
# ஓஷோ

## பம்பாய் வருடங்கள்

1970 ஜூலையில் மும்பைக்கு வந்த அவர் 1974 வரை அங்கேயே வசித்தார். இந்த கால கட்டத்தில் பகவான் ஸ்ரீ ரஜனீஷ் என்று அழைக்கப்பட்ட அவர் ஆன்மீக சாதகர்களுக்கு தீட்சை அளித்து சிஷ்யர்களாக்கினார். தன்னை கண்டறிதலும் தியானமும் கொண்ட புது சந்நியாசம் என்று அழைக்கப்பட்ட இந்தப் பாதையில் வெளி உலகை துறக்க வேண்டிய அவசியம் இல்லை. நம்முடைய கடந்த காலத்தை, ஒவ்வொரு தலைமுறையும் அடுத்த தலைமுறை மேல் சுமத்தும் மனக்கட்டுத் திட்டங்களை, நம்பிக்கை அடிப்படையிலான அமைப்பு முறையைத்தான் துறக்க வேண்டுமெனச் சொல்கிறார்.
# ஓஷோ

## ரஜனீஷ்புரம்

தரிசு நிலமாக பாழடைந்த மத்திய ஓரேகானின் பகுதியில் **ரஜனீஷ்புரம்** என்ற நகரம் உருப்பெறுகிறது. அதில் 5000 பேர் வசிக்க ஆரம்பிக்கின்றனர். கோடைகால கொண்டாட்டம் அங்கு நடத்தப்படுகிறது. அதில் உலகம் முழுவதிலும் இருந்து 15,000 பேர் பங்கேற்கின்றனர். வெகு விரைவிலேயே அமெரிக்காவில் இதுவரை இல்லாத அளவில் ரஜனீஷ்புரம் மிகப் பெரிய அதே சமயம் மிகவும் சர்ச்சைக்கிடமான ஒரு ஆன்மீக்குடியிருப்பாக மலர்கிறது. கம்யூனுக்கும் புதுநகருக்கும் அதன் வளர்ச்சியோடு கூடவே எதிர்ப்பும் வலுக்கிறது.
# ஓஷோ

## கம்யூன் அழிக்கப்படுகிறது

1985 செப் 14ந் தேதி ஓஷோவின் அந்தரங்க காரியதரிசியும் மற்றும் கம்யூனின் பொறுப்பில் உள்ள சில அங்கத்தினர்களும் திடீரென கம்யூனை விட்டு வெளியேறுகின்றனர், அவர்கள் செய்த கொலை முயற்சி, டெலிபோன் உரையாடலை பதிவு செய்தல், விஷம் கொடுத்தல், தீ வைத்தல் போன்ற சட்ட விரோதமான பல செயல்கள் அம்பலமாயின நடந்த குற்றங்களை கண்டுபிடிக்க ஓஷோ போலீஸ் துறையினரை அழைக்கிறார். ஆனால் உயர் மட்டத்தில் உள்ளவர்கள் இந்த புகாரை கம்யூனை அழித்துவிட கிடைத்த தங்கமான வாய்ப்பாக உபயோகப்படுத்திக் கொள்கின்றனர்.  
அக்டோபர் 28 - எந்தவித கைதி ஆணையின்றி மாவட்ட போலீஸ் தலைமை அதிகாரியும் உள்ளூர் போலீஸும் சேர்ந்து ஓஷோவையும் மற்றவர்களையும் துப்பாக்கி முனையில் நார்த் கரோலினாவில் உள்ள சார்லெட்டில் கைது செய்கின்றனர். மற்றவர்களை விடுதலை செய்துவிட்டு ஓஷோவை மட்டும் பனிரெண்டு நாட்களுக்கு ஜாமீன் கொடுக்காமல் பிடித்து வைத்திருக்கின்றனர்.  
அங்கே சிறையில் இருந்த போதுதான் அவருக்கு ‘தாலியம்' என்ற கொடுமையான விஷம் கொடுக்கப்பட்டிருக்கிறது.
# ஓஷோ

## உலக சுற்றுப் பயணம்

1986 ஜன, பிப்ர - ஓஷோ நேபாளில் உள்ள காட்மண்டுக்கு வருகிறார். பிப்ரவரியில் நேபாள் அரசாங்கம் அவரை பார்க்க வரும் பார்வையாளர்களுக்கும் அவரது பணியாளர்களுக்கும் விசா வழங்க மறுக்கிறது. அவர் நேபாளை விட்டு கிளம்பி உலக பயணம் புறப்படுகிறார்.  
பிப்ர, மார்ச் - முதல் நாடாக அவர் முப்பது நாட்கள் சுற்றுலா விசாவில் கிரீஸில் தங்குகிறார். ஆனால் பதினெட்டு நாட்களுக்கு பின் மார்ச் 5ந் தேதி அவர் தங்கியிருந்த வீட்டிற்குள் கதவை உடைத்து உள்ளே வந்த போலீஸ் அவரை துப்பாக்கி முனையில் கைது செய்து அழைத்துச் சென்று அவரை நாட்டை விட்டு வெளியேற்றுகிறது. அரசாங்கம் மற்றும் சர்ச் ஆகியவையே போலீஸை இந்த செயல் செய்யத் தூண்டின என கிரீஸ் பத்திரிக்கைகள் குற்றம் சாட்டுகின்றன.  
இதைத் தொடர்ந்து அவர் பல நாடுகளுக்கு சுற்றுப்பயண அனுமதி கேட்கவோ, சுற்றுப்பயணமாக செல்லவோ முயற்சிக்கிறார். அனைத்து நாடுகளும் அவருக்கு அனுமதி மறுத்ததுடன் அவரை வெளியேறுமாறு கட்டாயப்படுத்துகின்றன. சில நாடுகள் இவரது விமானம் தரையிறங்கக்கூட அனுமதி தரவில்லை.  
21 நாடுகள் அவரை நாட்டினுள் பிரவேசிக்க தடைபோட்டன அல்லது அவர் வந்திறங்கி விட்டால் நாடுகடத்தி உத்தரவிட்டன. 1986 ஜூலை 29ந் தேதி அவர் இந்தியா பம்பாய்க்கு திரும்ப வந்துசேர்கிறார்.
# ஓஷோ

## ஓஷோ மரணம்

1990 ஜனவரி 19 மாலை 5 மணிக்கு ஓஷோவின் உடலை விட்டு உயிர் பிரிந்தது.
ஓஷோவின் சமாதி மீது பொறிக்கப்பட்ட பொன்வரிகள்: 'ஓஷோ பிறக்கவுமில்லை இறக்கவுமில்லை. பூமி எனும் கிரகத்தில் அவர் பார்வையிட்ட காலம் டிசம்பர் 11,1931- ஜனவரி 19,1990
# ஓஷோ

## சொற்பொழிவுகள்

ஓஷோ எவ்வித முன்தயாரிப்பும் இல்லாமல் கேட்கப்படும் கேள்விகளுக்கும் பதிலளித்து சொற்பொழிவு நிகழ்த்துபவர். இவரது சொற்பொழிவுகள் சீடர்களால் எழுதப்பட்டு நூற்களாக வெளிவரப்பெற்றன.
# ஓஷோ

## ஓஷோ அவர்களின் "பத்து கட்டளைகள்"

(அவரது ஆரம்ப காலத்தில் "ஆசார்யா ராஜ்னீஷ்" என அழைக்கப்பட்டபோது, ஒரு செய்தியாளர் இவரிடம் "உங்கள் பத்து கட்டளைகள் என்ன?" என்று கேட்டார். அதற்கு ராஜ்னீஷ், "நான் எந்தவொரு கட்டளைக்கும் எதிரானவன், ஆனால் சிரிப்புக்காக சில விஷயங்களைச் சொல்கிறேன்" என கூறி பின்வருமாறு பதிலளித்தார்.)  
- உன் உள்ளத்திலிருந்து எழாமல் மற்றவர் கூறிய எந்தக் கட்டளையும் பின்பற்றாதே.
- உயிரைவிட வேறு எந்த கடவுளும் இல்லை.
- உண்மை உன் உள்ளேயே இருக்கிறது, அதை வெளியே தேடாதே.
- அன்பே பிரார்த்தனை.
- ஒன்றுமில்லாத நிலைதான் உண்மையை அடையும் கதவாகும். அந்த ஒன்றுமில்லாத நிலைதான் வழியும், இலக்கும், சாதனையும் ஆகும்.
- வாழ்க்கை இப்போது, இங்கே தான்.
- விழித்திருந்தே வாழ்.
- நீந்தாதே – மிதந்துக்கொள்.
- ஒவ்வொரு தருணத்திலும் மரித்துவிடு, புதியவனாக ஒவ்வொரு தருணத்திலும் பிறக்க.
- தேடாதே. இருப்பது தான் உண்மை. நின்று காண்.  
இவை அனைத்திலும், ராஜ்னீஷ் 3, 7, 9 மற்றும் 10 ஆகிய எண்ணங்களைத் தனிப்பட்ட முறையில் முக்கியமாகக் குறித்தார். இவரது இயக்கத்தில் இந்தக் கருத்துகள் முக்கியமான வழிகாட்டிகளாக தொடர்ந்து காணப்பட்டுள்ளன.
# ஓஷோ

## ஓஷோ பற்றி உருவான திரைப்படங்கள்

1974 – ராஜ்னீஷ் அவர்களைப் பற்றி முதல் ஆவணப்படம் உருவாக்கப்பட்டது. தெற்காசிய மதங்களை ஆராயும் நிகழ்ச்சி என்ற தொடரின் 13வது பகுதி “ஒரு இன்றைய குரு: ராஜ்னீஷ்” என்ற தலைப்பில் ஒளிபரப்பப்பட்டது.  
1978 – இரண்டாவது ஆவணப்படம் “பகவான்” என்ற பெயரில் உருவாக்கப்பட்டது.  
1979 – ஜெர்மனியை சேர்ந்த இயக்குநர் பூணா ஆசிரமத்திற்கு சென்று “பூணா ஆசிரமம்: பகவானின் முயற்சி” என்ற ஆவணப்படம் எடுத்து வெளியிட்டார்.  
1981 – “உலகம் நம்மைச் சுற்றி” என்ற தொடரில் “விட்டேோடிய கடவுள்” என்ற பகுதி வெளியானது.  
1985 (நவம்பர் 3) – ஒரு பிரபல அமெரிக்க செய்தி நிகழ்ச்சியில் ஒரிகன் மாநிலத்தில் நடந்த சம்பவங்களைப் பற்றி பகுதி ஒளிபரப்பப்பட்டது.  
1987 – “பயம் தான் நாயகன்” என்ற தலைப்பில் ஒரு ஆவணப்படம் வெளியிடப்பட்டது.  
1989 – ஆஸ்திரேலிய இயக்குநர் “ராஜ்னீஷ்: ஆன்மிக அச்சுறுத்தல்” என்ற ஆவணப்படத்தை உருவாக்கினார்.  
1989 – இங்கிலாந்தில் “பகவான் ஸ்ரீ ராஜ்னீஷ்: கடவுள் ஆகிய மனிதர்” என்ற பகுதியுடன் ஒரு தொடர் வெளியானது.  
2002 – “உயிரியல் சோதனைகள்” என்ற தொடரில், 1984ல் நடந்த விஷ பரவலுக்கு காரணம் என்ன என்பதை ஆராயும் பகுதி ஒளிபரப்பப்பட்டது.  
2010 – “குரு – பகவான், அவரது உதவியாளர் மற்றும் பாதுகாவலர்” என்ற தலைப்பில் ஒரு சுவிட்சர்லாந்து ஆவணப்படம் வெளியானது.  
2012 – “ராஜ்னீஷ்புரம்” என்ற ஆவணப்படம் உருவாக்கப்பட்டு ஒளிபரப்பப்பட்டது.  
2016 – “மீறலுள்ள மலர்” என்ற இந்திய திரைப்படம், ராஜ்னீஷ் அவர்களின் சிறுவயது வாழ்க்கையை அடிப்படையாகக் கொண்டு உருவாக்கப்பட்டது.  
2018 – “காட்டுக்குள்ளே காட்டுக்காரன்” என்ற தொடர், ராஜ்னீஷ்புரம் மற்றும் அதனைச் சுற்றிய விவாதங்களைப் பற்றியது.  
2023 – “அன்பின் இரகசியங்கள்” என்ற இணையத் தொடர் வெளியானது.
# ஈலியம்

**ஈலியம்** (*Helium*) அல்லது பரிதியம் அல்லது எல்லியம் என்பது He என்ற மூலக்கூற்று வாய்ப்பாடு கொண்ட தனிமமாகும். நிறமற்ற, மணமற்ற, சுவையற்ற, நச்சுத்தன்மையற்ற, கூடிய அளவில் வேதி வினையில் ஈடுபடாத ஒரு வளிமமுமாகும். இத்தனிமம் (மூலகம்) தனிம அட்டவணையில் இரண்டாமிடத்தில் இருக்கிறது. இதன் உருகுநிலையும் கொதிநிலையும் எல்லாத் தனிமங்களை விடவும் குறைவானதாகும்.  
இதன் அணு எண் 2. இதுவே அண்டத்தில் மிகுந்து காணப்படும் தனிமங்களில் இரண்டாவது ஆகும். இதுவே நீரியத்திற்கு அடுத்து எளிய அமைப்புக் கொண்ட தனிமமும் ஆகும். பூமியின் கடல் மட்டத்தில் காற்றுமண்டலத்தில் ஈலியம் 6ஆவதாக, நைதரசன், ஒட்சிசன், ஆர்கான், காபனீரொட்சைட்டு, நியானுக்கு அடுத்ததாகச் செறிவுற்றுள்ளது. இதன் செழுமை மில்லியனில் 5.2 பங்குகள் ஆகும். பூமியில் அரிதாகக் கிடைத்தாலும் அண்டப் பெருவெளியில் நீரியத்திற்கு அடுத்து மிகுதியாக இருப்பது ஈலியமாகும். இதன் பங்கு 7%. நீரியமும் ஈலியமும் சேர்ந்து அண்டப் பெருவெளியில் 99.9%ஆக உள்ளது.
# ஈலியம்

## வரலாறு

### ஈலியம் கண்டறிதல்

பரிதியம் / எல்லியம் / ஈலியம் பூமியில் கண்டுபிடிக்கப்படுவதற்கு முன்னால் அது இருப்பதாக ஒருவாறு உணரப்பட்டது. 1868 ல் பிரான்சு நாட்டின் வானவியலாரான பியர் இழோன்சன் (*Pierre Jonsson*) என்பார் பிரித்தானிய இந்தியாவில் குண்டூர் பகுதியில் ஏற்பட்ட முழு சூரிய கிரகணத்தைப் பற்றி ஆராய்ந்த போது எதிர்பாராத விதமாக ஒளியுமிழ் நிறமாலை வரிசையில் மஞ்சள் பகுதியில் ஒரு புதிய வரியைக் கண்டார். அது அப்போது கண்டறியப்பட்ட எந்தத் தனிமத்திற்கும் அக்கோடு ஒத்துப் போகவில்லை என்பதால் அவ்வரி புதிய ஒரு தனிமத்தாலோ மூலக்கூறாலோ ஏற்பட்டிருக்க வேண்டும் என்று தீர்மானித்தார்.  
அப்போது இங்கிலாந்து நாட்டிலிருந்து வெளி வந்த *இயற்கை* என்ற அறிவியல் இதழின் ஆசிரியரான *லாக்கியர்* என்பாரும் *பிராங் லாண்டு* என்பாரும், இதற்கு ஈலியம் எனப் பெயரிட்டனர். கிரேக்க மொழியில், எலியோசு என்பது சூரியனைக் குறிக்கும் கடவுளாகும்.  
ஏறக்குறைய 27 ஆண்டுகளுக்குப் பிறகு 1895 ல் இசுகாட்லாந்தின் வில்லியம் இராம்சே (*William Ramsay*) என்பார், தோரியம், யுரேனியத்தின் ஒரு சில கனிமங்கள் மந்த வளிமங்களை வெளியிடுவதாகக் கண்டறிந்தார். கதிரியக்கத் தனிமங்கள் உமிழ்ந்த மந்த வளிமங்களை நிறமாலைக்கு உட்படுத்த அது ஈலியம் என்று உறுதி செய்தார். அதன் நிறமாலை பியரி இழோன்சன் இனமறிந்த நிறமாலையின்
வரிகளோடு ஒத்துப் போயிற்று. பூமியில் ஈலியம் தனிமத்தை முதன் முதலாக உறுதியுடன் அறிவித்ததால், அதை கண்டுபிடித்த பெருமை இராம்சேக்குக் கிடைத்தது. 1907 ல் இரதர்போர்டு கதிரியக்கக் கதிர்களைப் பற்றி ஆராய்ந்து அயனியாக்கப்பட்ட ஈலியமும், ஆல்பாக் கதிரும் ஒன்றே என்று நிறுவினார். உண்மையில் ஈலியம் அணுக்கரு என்பதை முதலில் அறியாததால் இதற்கு ஆல்பாத் துகள் எனப் பெயரிட்டார்.  
இயற்கை எரி வளிமத்தில் மீதேன் முக்கியமாக இருந்தாலும் அதில் 0.3% ஈலியமாகும். பகுதி காய்ச்சி வடித்தல் மூலம் ஈலியத்தை மீத்தேனிலிருந்து பிரித்தெடுக்கின்றார்கள். பகுதி காய்ச்சி வடித்தலின் நுட்பம், கொதி நிலையில் உள்ள வேறுபாட்டைப் பயன்படுத்தி நீர்மக் கலவையிலிருந்து நீர்மங்களைப் பிரிப்பதாகும் ஈலிய வளிமத்தை எளிதில் குளிர்வூட்டி நீர்மமாக்க முடிவதில்லை. அதன் கொதி நிலை மிகவும் தாழ்ந்த -268.9 பாகை செல்சியசு ஆகும். இது பிற வளிமங்களைக் காட்டிலும் குறைவானது. காற்றைக் குளிர்வூட்டி நீர்மமாக்கும்போது அதிலுள்ள எல்லா வளிமங்களும் நீர்மமாக்கப் பட்டாலும், ஈலியம் மட்டும் நீர்மமாக நிலை மாறாமல் வளிமமாகவே எஞ்சி நிற்கும் ஈலியத்தை இப்படியும் மீட்டுப் பெறமுடியும். 1908 ஆம் ஆண்டில், ஈலியம் முதல் இடச்சு இயற்பியலாளர் எய்க்கு காமர்லிங் ஆன்சு என்பவர் முதன் முதலில் ஒரு கெல்வினுக்கும் குறைவான வெப்பநிலையில் ஈலியத்தைக் குளிர்வித்து நீர்ம ஈலியத்தைப் பெற்றார்.  
நிறமாலை மூலம் இன்றைக்கு விண்மீன்களில், குறிப்பாக வெப்ப நிலை மிக்க விண்மீன்களில், ஈலியம் அதிகமுள்ளதாகக் கண்டு பிடித்துள்ளனர். உண்மையில் அங்கு ஈலியம் ஐதரசனை மூலப்பொருளாகக் கொண்டு தொகுப்பாக்கம் (*Synthesis*) மூலம் உண்டாக்கப்படுகிறது. இது அவற்றின் ஆற்றல் மூலமாக விளங்குகின்றது. உயர் வெப்ப நிலையில் ஏற்படும் இரு விதமான வெப்ப அணுக்கரு வினைகளை "நேர்மின்னி-நேர்மின்னித் தொடர்" (*புரோட்டான்-புரோட்டான் தொடர்*), என்றும், *கார்பன்-நைதரசன் சுற்று* என்றும் குறிப்பிடுவர். இதில் நான்கு நேர்மின்னிகள் இணைந்து ஒரு ஈலியம் அணுக்கருவாக மாறுகின்றது. ஐதரசன் குண்டிலும் இவ்வினையே தூண்டப்பட்டு ஆற்றல் வெளிப்படுகின்றது.
# ஈலியம்

## பண்புகள்

He என்ற வேதிக் குறியீட்டுடன் கூடிய ஈலியம் இயல்பான சூழலில் வளிமமாக இருக்கின்றது. இதன் அணு வெண் 2, அணு நிறை 4 .003, அடர்த்தி 0.166 கிகி /க மீ .இதன் உறை நிலையும், கொதி நிலையும் முறையே 1.72 K, 4.22 K ஆகும்.  
நீர்ம ஈலியம் தாழ்ந்த வெப்ப நிலையில் மற்றொரு நிலை மாற்றம் பெறுகிறது. இதன் லாம்டா நிலை மாற்றம் என்பர். சாதாரண நீர்ம ஈலியத்தை நீர்ம ஈலியம் – I என்றும், உயரளவு பாகு நிலைத் தன்மை, கூடுதலான வெப்பங் கடத்தும் திறன் போன்ற வேறுபட்ட பண்புகளைக் கொண்டுள்ளது.
# ஈலியம்

## தோற்றமும் உற்பத்தியும்

### இயற்கைத்தோற்றம்

பூமியில் அரிதானது என்றாலும் புவியில் அறியப்பட்ட வாயுக்களில் இரண்டாவதாக மிக அதிகமான அளவில் (பேரியான் நிறை அளவில் 23% அளவு) காணப்படுவது ஈலியம் ஆகும் .
புவியின் வளிமண்டலத்தில் ஈலியம் வாயுவின் அடர்த்தி ஒரு மில்லியனுக்கு 5.2 பாகங்களை மட்டுமே கொண்டது ஆகும். பூமியின் வளிமண்டலத்தில் பெரும்பாலான ஈலியம் பல செயல்முறைகள் வழியாக விண்வெளிக்கு சென்று விட்டாலும் கூட புதிய ஈலியம் வாயு தொடர்ச்சியாக உற்பத்தியாவதால் குறைவான இந்த அடர்த்தியானது மாறாமல் நிலையாக உள்ளது. புவி மேலோட்டில் ஈலியத்தின் அடர்த்தி பில்லியனுக்கு 8 பகுதிகள் ஆகும். கடல் நீரில் ஈலியத்தின் அடர்த்தி பில்லியனுக்கு 4 பகுதிகள் ஆகும். கனிம நீரூற்றுகள், எரிமலை வாயு மற்றும் விண்கல் இரும்பு போன்ற பகுதிகளிலும் ஈலியம் சிறிய அளவில் காணப்படுகிறது. நிலத்தடியில் இயற்கை வாயு சிக்கியிருப்பது போல ஈலியமும் சிக்குகிறது. இதனால் இயற்கை வாயுவில் ஈலியத்தின் அடர்த்தி அதிகமாகும். வர்த்தக ரீதியான பயன்பாட்டுக்குரிய ஈலியம் இயற்கை வாயுவிலிருந்து தயாரிக்கப்படுகிறது. நியூ மெக்சிகோ போன்ற இடங்களில் ஈலியம் வாயுவின் அடர்த்தி மில்லியனுக்கு 5 முதல் 7 பகுதிகள் வரை மாறுபடுகிறது .
2011 ஆம் ஆண்டின் கணக்கெடுப்பின்படி உலக ஈலியம் இருப்பு 40 பில்லியன் கனமீட்டர் என மதிப்பிடப்பட்டுள்ளது. இதில் கால் பாகம் கத்தார் மற்றும் ஈரான் நாடுகளில் காணப்படுவதாகவும் மதிப்பீடுகள் தெரிவிக்கின்றன . வட அமெரிக்கா மற்றும் கிழக்கு ஆப்பிரிக்கா போன்ற நாடுகளில் ஈலியம் மேலும் இருப்பு இருக்கலாம் என அறிவிக்கப்பட்டுள்ளது.
# பிளேஸ்டேசன்

**பிளேஸ்டேசன்** (**Playstation**)நிகழ்பட ஆட்ட இயந்திரம் 1990 ஆம் ஆண்டு சோனி நிறுவனத்தின் கணிணிப் பொழுதுபோக்கு குழுவின் தயாரிப்பில் வெளிவந்த இயந்திரமாகும். இவ்வியந்திரத்தின் வெளியீட்டைத் தொடர்ந்து சோனி நிறுவனம் தயாரித்த போக்கெட்ஸ்டேசன், பிளேஸ்டேசன் 2, பிளேஸ்டேசன் 3 போன்ற இயந்திரங்களை சோனி நிறுவனத்தினால் பல வருடங்கள் கழித்து வெளியிடப்பட்டது.பிளேஸ்டேசன் ஒன் என பெருவாரியாக அழைக்கப்படும் இவ்வியந்திரம் உலகின் பல பாகங்களிலும் உள்ள மக்களின் வரவேற்பைப் பெற்றது. மார்ச் 2005 ஆம் ஆண்டின் கணிப்பின்படி அதிகளவு மக்களால் வாங்கப்பட்ட நிகழ்பட ஆட்ட இயந்திரமாக விளங்குகின்றது பிளேஸ்டேசன். மார்ச்,2005 ஆம் ஆண்டின் கணிப்பின்படி சுமார் 100.49 மில்லியன் இயந்திரங்கள் இதுவரை விற்பனையாகி உள்ளது குறிப்பிடத்தக்கது. மேலும் 2001 ஆம் ஆண்டு சோனி நிறுவனம் வெளியிட்ட அறிக்கையின்படி அமெரிக்க வீடுகளில் மூன்றில் ஒரு வீட்டினுள் வாழ்பவர்களால் இவ்வியந்திரம் உபயோகிக்கப்படுவது என்பதத் தெரிவித்தது குறிப்பிடத்தக்கது.
# பிளேஸ்டேசன்

## வெளியிணைப்புகள்

- பிளேஸ்டேசன் இணையத்தளம்
# உடற் பருமன்

கட்டுக்குமீறிய வகையில் உடல் பெரிதாக சதைபோடுவதை **உடற் பருமன்** (*obesity*) அல்லது உடல் கொழுப்பு எனலாம். உடல் கொழுப்பு சேகரித்து வைப்பது உடல் இயக்கத்தின் சாதாரண ஓர் இயல்புதான், ஆனால் அதீதமாக கொழுப்பு சேருவது உடல் நலத்துக்கு ஆபத்தானது என்பதுடன் அது ஒரு நோயாகவும் அடையாளப்படுத்தப்பட்டது.. ஆனாலும் இதனை ஒரு நோய் என்று அடையாளப்படுத்துதல் சரியா என்பதில் மாறுபட்ட கருத்துக்கள் நிலவுகின்றன.  
மேற்கு நாடுகளில் உடல் பருமன் ஒரு சீரிய பொது சுகாதார/உடல்நல பிரச்சினையாக கருதப்படுகின்றது. மேலும், சில சமூகங்களில் உடல் பருமன் பண வசதியை சுட்டி நின்றாலும், அனேக சமூகங்களில் உடல் பருமன் அழகற்றதாகவும் ஒழுக்கமற்றதாகவும் கருதப்படுகின்றது.  
2016 இல் உலக சுகாதார அமைப்பு வெளியிட்ட அறிக்கை, 1980 ஆம் ஆண்டிற்குப் பின்னர் இந்த உடல் பருமனுள்ளோரின் எண்ணிக்கை இரட்டிப்பு அடைந்துள்ளது எனவும், உடல்நிறை குறைவினால் ஏற்படும் இறப்பை விட உடல் பருமனால் ஏற்படும் இறப்பு அதிகமாக உள்ள நாடுகளிலேயே, உலகின் சனத்தொகையின் கூடிய பங்கு வசிக்கிறது எனவும், உடற் பருமன் ஒரு தடுக்கப்படக்கூடிய நிலைமையே என்கிறது.
# உடற் பருமன்

## உடல் பருமன் சுட்டு

ஒருவர் உடல் பருமன் கூடியவரா என்று அறிய உடல் பருமன் சுட்டு (:en:BMI என்ற எளிய கணிப்பீட்டை பயன்படுத்துகின்றார்கள். ஒருவரின் உடல் பருமன் சுட்டின் பெறுமானத்தை அவருடைய நிறையை அவரது உயர அளவின் சதுக்கத்தால் (இரட்டிப்பு எண்ணால்) பிரிப்பதால் பெறப்படுகின்றது (<math>BMI = kg/m^2</math>).) பின்னர் ஓர் ஏற்றுக்கொள்ளப்பட்ட அட்டவணையைப் பயன்படுத்தி உடல் பருமன் அதிகமா இல்லையா என்று கணிக்கப்படுகின்றது. இது ஒரு மட்டுப்படுத்தப்பட்ட கணிப்பீடே. இது ஒருவரின் உடல் தன்மையை கணக்கில் எடுப்பது இல்லை. எ.கா ஒருவர் உடற்பயிற்சி செய்து நல்ல கட்டுகோப்பான ஆனால் நிறை கூடிய உடலை வைத்திருப்பாரானால் அவரை உடல் பருமன் உடையவர் என்று இச்சுட்டு காட்டக் கூடும்.
# உடற் பருமன்

## உடல் பருமனுக்கான காரணங்கள்

- அதிகமாக உணவு உண்ணல்
- உடல் உழைப்பு இன்மை
- அமர்ந்தியங்கும் வாழ்முறை
# உடற் பருமன்

## உடல் உழைப்பு இல்லாத வாழ்க்கை முறை

தற்போதைய வாழ்க்கை முறையில் உடல் உழைப்பானது குறைந்து வருகிறது. உடற்பருமனில் இது மிக முக்கியப் பங்கு வகிக்கிறது. உலகம் முழுமைக்கும் தற்போது தொழினுட்பம் அதிகம் பயன்படுத்தி, குறைவான உடல் உழைப்பையே செய்கின்றனர். மேலும் தற்போது 30 சதவீத மக்கள் குறைவான உடற்பயிற்சியை செய்கின்றனர். சிறுகுழந்தைகள் மற்றும் விடலைப் பருவத்தினரும் தொலைக்காட்சி பார்ப்பதிலேயே அதிக நேரம் செலவிடுகின்றனர். இதன் காரணமாகவும் உடற்பருமன் ஏற்படுகிறது. 73 பேரில் 63 பேருக்கு குழந்தைப் பருவத்திலேயே உடற்பருமன் வந்ததாகவும் அதற்கு அவர்கள் அதிக நேரம் தொலைக்காட்சி பார்த்ததே காரணமாகவும் இருந்தது.
# உடற் பருமன்

## உடலில் ஏற்படும் மாற்றங்கள்

அதிக எடையானது மனிதர்களின் உடலில் பல்வேறு மாற்றங்களுக்கும், நோய்களுக்கும் வழிவகுக்கிறது. முக்கியமாக
- உயர் ரத்த அழுத்த நோய்
- இரண்டாம் வகை சர்க்கரை நோய்
- மூச்சுத்திணறல்
- மூட்டு வலி
- முதுகு வலி
- மாரடைப்பு
- மார்பகப் புற்றுநோய்
- பித்தப்பை கற்கள்
- குடலிறக்கம்
- உறக்கச் சுவாசத்தடை
- மலட்டுத்தன்மை
# உடற் பருமன்

## இறப்பியல்பு

உலக அளவில் தடுக்கக்கூடிய நோயினால் இறப்பதில் உடற்பருமன் முதன்மையாக உள்ளது. உடற்பருமன் சுட்டானது யாருக்கு அதிகம் (20-25) உள்ளதோ அவருக்கு இறப்பு விகிதம் அதிகம் உள்ளது.
# உடற் பருமன்

## பாதிப்புகள்

எவர் ஒருவர் உணவு எடுத்துக்கொள்ளும் விகிதமானது அதிகமாகவும், உடலுழைப்பு குறைவாகவும் உள்ள மனிதர்களுக்குத் தான் உடற் பருமன் அதிகம் ஏற்படுவதாக கருதப்படுகிறது. மிகச் சிலருக்குத்தான் அது மரபுவழியாகவும், சில மருத்துவ காரணங்களினாலும், சில உளப்பிரச்சினைகளாலும் ஏற்படுகின்றன. 2006 ஆம் ஆண்டின் ஆய்வின்படி மற்ற 10 காரணங்கள் உடற்பருமனுக்காக கூறப்படுகிறது.
1. போதிய தூக்கமின்மை
1. நாளமில்லாச் சுரப்பிகளினால் ஏற்படும் பாதிப்புகள்
1. கால நிலைகளின் மாற்றம்
1. அதிக புகைப்பழக்கம்
1. அதிக மருந்துகளை உட்கொள்ளல்
1. தாமதமான குழந்தைப்பேறு
1. மரபுவழிப் பிரச்சினை
1. அதிக உடல் சுட்டு
1. தொகு புணர்ச்சி
# உடற் பருமன்

## நோயுற்ற விகிதம்

உடற்பருமன் என்பது உடல் அளவிலும், மனதளவிலும் மனிதர்களுக்கு பாதிப்பை உண்டாக்குகின்றன. வளர்சிதை மாற்ற நோய்கள் ஏற்படுவதற்கும் காரணமாக அமைகின்றன.மேலும் இவற்றால் உயர் இரத்த அழுத்தம், அதிக கொழுப்பு, நீரிழிவு நோய் போன்றவைகளு,ம் ஏற்பட வாய்ப்புகள் உள்ளன.
| இதய இயல் | * இரத்தக் குழாய்களில் ஏற்படும் நோய்கள்:
* இதய செயலிழப்பு
* உயர் ரத்த அழுத்தம்
* அதிகமான கொழுப்பு
* நாளங்களில் குருதி உறைதலினால் ஏற்படும் நோய் | தோல்நோய் | *கரும்புள்ளிகள் ஏற்படுதல்
* நிண நீர் தேக்க வீக்கம் |  |
| --- | --- | --- | --- | --- |
| நாளமில்லாச் சுரப்பிகள் | * நீரிழிவு நோய்
* கருப்பை சார்ந்த நோய்
* மாதவிலக்கு
* மலட்டுத்தன்மை
* பிரசவ கால சிக்கல்கள்
* பிறப்பு குறைபாடு
* கருவிலேயே இறத்தல் | இரைப்பை குடல் அழற்சி | * இரைப்பை குடல் பின்னோக்கி வழிதல்
* கல்லீரல் வீக்கமடைதல் |  |
| நரம்பியல் | * வலிப்பு
* கருப்பை சார்ந்த நோய்
* ஒற்றைத் தலைவலி
*மணிக்கட்டு குகை நோய்
* மனச் சோர்வினால் ஏற்படும் மனப்பிறழ்வு
* காரணமின்றி ஏற்படும் கோபம்
* விழி வெண்படலம் இறுகிப்போதல் | புற்றுநோயியல் | *உணவுக் குழாயில் பிரச்சினை ஏற்படுதல்
* பெருங்குடல்
* கணையம்
* பித்தப்பை
* சிறுநீர் குழாய்
* ஒகேமியா (குருதியில் வெள்ளை அனுக்கள் அதிகமாக இருந்தால் ஏற்படும் நோய்கள்) |  |
| மனநலவியல் | * பெண்களுக்கு ஏற்படும் மன அழுத்தம்
* களங்கம் ஏற்படுத்தக்கூடிய சமூகசெயல்கள் | சுவாசவியல் | * தூங்கும்போது ஏற்படும் மூச்சுத்திணறல்
* உடற்பருமன் வளியோட்ட நோய்
* காசநோய்
* மயக்க மருந்து செலுத்தும்போது ஏற்படும் அசாதாமான மாற்றங்கள் |  |
| வாதம் மற்றும் எலும்பியல் | * கீழ் வாதம்,முடக்கு வாதம்
* இயக்க குறைபாடு
* [[முதுகு வலி | சிறுநீரகவியல் மற்றும் நரம்பியல் | * விறைப்புத்தன்மையில் ஏற்படும் கோளாறுகள்
* சிறுநீரகம் ஏற்படுவதில் உள்ள கோளாறுகள்
* நாள்பட்ட சிறுநீரக கோளாறுகள்
* இனப்பெருக்க குறை இயக்கம்
* ஆண்குறி சிதைதல் | } |
# பிளேஸ்டேசன் 2

**பிளேஸ்டேசன் 2** (ஜப்பானிய மொழி: プレイステーション2) சோனி நிறுவனத்தின் பிளேஸ்டேசன் இயந்திரத்தின் அடுத்த தலைமுறைக்கான தயாரிப்பான பிளேஸ்டேசன் 2 நிகழ்பட ஆட்ட இயந்திரம் 1999 ஆம் ஆண்டு ஆரம்பத் தயாரிப்பில் இருந்தது. ஜப்பானில் முதன்முறையாக மார்ச் 4, 2000 ஆம் ஆண்டு வெளியிடப்பட்டது. இவ்வெளியீட்டைத் தொடர்ந்து வட அமெரிக்காவில் அக்டோபர் 26, 2000 மற்றும் ஐரோப்பாவில் நவம்பர் 24, 2000 அன்றும் வெளியிடப்பட்டதும் குறிப்பிடத்தக்கது. ஆறாம் தலைமுறையினருக்கான நிகழ்பட ஆட்டத் தயாரிப்பான பிளேஸ்டேசன் உலக வரலாறுகளில் அதிகளவு விற்பனையான இயந்திரம் என்ற சாதனையைப் பெற்றது. மார்ச் 31, 2006 ஆம் ஆண்டின் கணக்கெடுப்பின் படி சுமார் 120 மில்லியன் இயந்திரங்கள் விற்பனையாகியுள்ளது குறிப்பிடத்தக்கது. மேலும் இச்சாதனையானது சேகா நிறுவனத் தயாரிப்பான ட்ரீம்கேஸ்ட் நிகழ்பட ஆட்ட இயந்திரத்தின் விற்பனை சாதனை முறியடித்திருப்பதாக உள்ள சாதனையாகும். மேலும் ஜூலை 2006 கணக்கெடுப்பின்படி பிளேஸ்டேசன் இயந்திரம் தனது போட்டி நிறுவனங்களின் தயாரிப்புகளான எக்ஸ் பாக்ஸ், கேம்கியூப், எக்ஸ் பாக்ஸ் 360 போன்ற இயந்திரங்களின் விற்பனையைக் காட்டிலும் பெரிதளவு விற்பனை செய்யப்பட்டது குறிப்பிடத்தக்கது.
# சண்முகப்பிரியா

**சண்முகப்பிரியா** கருநாடக இசையின் 56 ஆவது மேளகர்த்தா இராகமாகும். விரிவான ஆலாபனைக்கு இடம் தரும் இராகம். இந்த இராகத்தின் தோற்றமான (ஜன்யமான) **சாமரம்** அசம்பூர்ண மேள பத்ததியில் 56 ஆவது இராகமாக விளங்குகிறது.
# சண்முகப்பிரியா

## இலக்கணம்

| அவரோகணம்: | ஸ் நி<sub>2</sub> த<sub>1</sub> ப ம<sub>2</sub> க<sub>2</sub> ரி<sub>2</sub> ஸ | } |
| --- | --- | --- |
- *திசி* என்றழைக்கப்படும் 10 ஆவது சக்கரத்தில் 2 ஆவது மேளம்.
- இந்த இராகத்தில் ஷட்ஜம், சதுஸ்ருதி ரிஷபம் (ரி<sub>2</sub>), சாதாரண காந்தாரம் (க<sub>2</sub>), பிரதி மத்திமம் (ம<sub>2</sub>), பஞ்சமம், சுத்த தைவதம் (த<sub>1</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.
- முக்கிய பிரதி மத்திம இராகங்களில் இதுவும் ஒன்று.
# சண்முகப்பிரியா

## சிறப்பு அம்சங்கள்

- பக்திச் சுவையை வெளிப்படுத்தும் இராகம். எப்பொழுதும் பாடலாம்.
- 20 ஆவது மேளமாகிய நடபைரவியின் நேர் பிரதி மத்திம மேளம் ஆகும்.
- பிரத்தியாகத கமகம் இந்த இராகத்தின் சாயலை நன்கு வெளிப்படுத்தும்.
- மூர்ச்சனாகாரக மேளம். இதன் க, ப, த கிரக பேதத்தின் வழியாக முறையே சூலினி (35), தேனுகா (09), சித்ராம்பரி (66) ஆகிய மேளங்களைத் தோற்றுவிக்கும்.
# சண்முகப்பிரியா

## உருப்படிகள்

- கிருதி : வத்தனே வாரு : ஆதி : தியாகராஜ சுவாமிகள்.
- கிருதி : சித்தி விநாயகம் : ரூபகம் : முத்துசாமி தீட்சிதர்.
- கிருதி : அரகர சிவ : ஆதி : முத்துத் தாண்டவர்.
- கிருதி : சுகமே சுகம் : ஆதி : கோடீஸ்வர ஐயர்.
- கிருதி : பார்வதி நாயகனே : ஆதி : பாபநாசம் சிவன்.
# சண்முகப்பிரியா

## ஜன்ய இராகங்கள்

சண்முகப்பிரியாவின் ஜன்ய இராகங்கள் இவை.  
- பிரிமரசாரங்க
- நாகபிரபாவளி
- கமலநாராயணி
- திருமூர்த்தி
- வசீரி
- ஹம்சகீர்வாணி
- கோபிகாதிலகம்
- சுமநீசரஞ்சனி
- வசுகெற்ப
- பாவுகதாயினி
# சண்முகப்பிரியா

## திரையிசைப் பாடல்கள்

சண்முகப்பிரியா இராகத்தில் அமைந்த சில திரையிசைப் பாடல்கள்:
- *பழம் நீயப்பா ஞானப்பழம் நீயப்பா* - திருவிளையாடல்
- *மறைந்திருந்து பார்க்கும்* - தில்லானா மோகனாம்பாள்
- *சொல்லாயோ வாய் திறந்து* - மோகமுள்
- *கண்ணுக்குள் நூறு நிலவா* - வேதம் புதிது
# விக்கிப்பீடியா:ஆலமரத்தடி/தொகுப்பு04

## கருத்துக்கள் தேவை: மூளை, மனம், உயிர்

பின்வருவன சில முக்கிய தலைப்புக்கள் ஆகும். அத்தலைப்புக்களில் கட்டுரைகளை வரைய முன் அச்சொற்களுக்கிடையான தொடர்பையும், சொற்கள் தெரிவிக்கும் எண்ணக்கருக்களையும் அலசுவது முக்கியமாக படுகின்றது. எனவே அவற்றை இங்கே இடுகின்றேன்.  
- உயிர் - :en:Spirit - இறப்பின் முன் உடலை இயங்க வைக்கும் எதோ ஒன்று, இறப்பின் பின் அது இல்லை (அழிந்து விடுகின்றது) எனப்படுகின்றது.
- ஆத்மா - :en:Soul - இறப்பின் முன் உடலை இயங்க வைக்கும் எதோ ஒன்று, இறப்பின் பின் அது இருக்கும் என்று சில சமயங்களினால் நம்பப்படுகின்றது.
- உடல் - :en:Body - தனிமங்களாலும் அதன் சேர்வைகளாலும் ஆன ஒரு பொருள். (...highly restrictive definition, even a stone qualifies for this definition...what I mean is that it is a material thing)
- மூளை - :en:Brain - உடலின் ஒரு உறுப்பு.
- மனம் - :en:Mind
- சிந்தை - Mind
- உள்ளுணர்வு - :en:Consciousness
- அறிவு - :en:Intellect or Intelligence
- சிந்தனை - :en:Thought
- புலன் - :en:Sense
- உணர்ச்சி - :en:Emotion
- அனுபவம் - :en:Experience
- நினைவு - :en:Memory (ஞாபகம்)
- :en:Unconsciousness
- நம்பிக்கை - :en:Trust, :en:Belief
- :en:Faith
- :en:Universe (அண்டம்)
# விக்கிப்பீடியா:ஆலமரத்தடி/தொகுப்பு04

## கருத்துக்கள் தேவை: மூளை, மனம், உயிர்

### சில கேள்விகள்

- மனத்துக்கும் சிந்தைக்கும் இருக்கும் வித்தியாசம் என்ன?
- அனுபத்துக்கும் நினைவுக்கும் இருக்கும் வித்தியாசம் என்ன?
- அறிவுக்கும் சிந்தனைக்கும் இருக்கும் வித்தியாசம் என்ன?
: சிந்தனை ஒரு செயல்பாடு, அறிவு ஒரு நிலை.
- உள்ளுணர்வுக்கும் மனத்துக்கும் இருக்கும் வித்தியாசம் என்ன?
- மனம், சிந்தை, உள்ளுணர்வு மூளையின் ஒரு விளைவா (விளைவுகளா)?
- உணர்ச்சி மனதின் ஒரு நிலையா?
- சிந்தனை மனத்தின் ஒரு நிலையா, அல்லது செயல்பாடா?
- ஆத்மாவும், உயிரும் எதை நோக்கி குறிக்கின்றன? விஞ்ஞான நோக்கில் அப்பிடியான ஒன்று இல்லை என்றுதானே ஒரு அனுமானம் இருக்கின்றது. ஆனால் பல மனிதர்கள் அப்படி ஒன்று இருப்பதாக நம்புகின்றார்கள். இந்த நம்பிக்கை பிழையான நம்க்கையாக இருக்க சந்தர்பம் உண்டு. ஆகவே ஆத்மா, உயிர் என்றால் என்ன, அவற்றின் முக்கியத்துவம் என்ன?
# விக்கிப்பீடியா:ஆலமரத்தடி/தொகுப்பு04

## கருத்துக்கள் தேவை: மூளை, மனம், உயிர்

### பல நிலை ஆய்வு

மேலே தரப்பட்ட தலைப்புக்கள் பல நிலைகளில் இருந்து ஆயப்படுதல் முக்கியாமாகும். மொழியியல், உளவியல், சமூகவியல், அறிவியல் போன்ற துறை வழிகளிலும். சமய அல்லது ஆத்மீக நிலைப்பாடிலும் ஆயப்பட வேண்டும்.  
--Natkeeran 16:40, 10 மார்ச் 2006 (UTC)
(மேலும் விரியும்)